Abd-ul-lah ibn Seijid-Muhammed

Abd-ul-lah ibn Seijid-Muhammed (født 1846 i sørvestre Darfur, død 24. november 1899) var en muslimsk religiøs leder i Sudan, fra 1885 mahdi og  kalif. 

Han var sønn av en dervisjprest av baggara-stammen og sluttet seg til den religiøse-politiske bevegelse i Sudan ledet av mahdien Muhammed Ahmed. Han ble etter dennes død  i 1885 hans etterfølger som mahdi og kalif.

Liksom sin forgjenger ledet han i Omdurman en despotisk regjering. Han bekjempet 1886-1889 med fremgang abyssinerne, men ble slått tilbake i  1893 av italienerne og våget ikke å rykke frem nordover mot Egypt. En britisk-egyptisk styrke under general Kitchener gjenerobret i 1896 provinsen Dongola og i 1897 Berber, og tilføyet den 2. september 1898 mahdistene det avgjørende nederlaget ved Omdurman. 

Abd-ul-lah ibn Seijid-Muhammed samlet igjen sine skarer i Kordofan, men ble grundig nedkjempet 24. november 1899 i slaget ved Umm Diwaykarat av sir Reginald Wingate og falt selv i slaget.

Referanser

Litteratur 
 
 
 
 
 A. Hodges: Kitchener, Vorhut-Verl., Berlin 1937
 Donald Feathertone: OMDURMAN 1898, Osprey, London 1993, ISBN 1-85532-368-0
 Slatin Pascha: Feuer und Schwert in Sudan, 9. Auflage 1899
 Jamal Mahjoub: Die Stunde der Zeichen, Frankfurt 2008, ISBN 978-3-7632-5965-6 (Titel des engl. Originals: "In the Hour of Signs")
 H. Pleticha: Der Mahdiaufstand in Augenzeugenberichten, Düsseldorf 1981

Kalifer
Sudanske politikere
Personer etter føde- eller oppvekststed i Sudan